রাচেল আজারিয়া

রাচেল আজারিয়া (হিব্রু ভাষায়: רחל עזריה‎ জন্ম ২১শে ডিসেম্বর ১৯৭৭) একজন ইসরায়েলি রাজনীতিবিদ, যিনি কুলানুরের কনেসেটের সদস্য হিসেবে কাজ করেছিলেন। তিনি এর আগে ডেপুটি মেয়র এবং জেরুজালেম সিটি কাউন্সিলের সদস্যা ছিলেন। তিনি ২০১৫ সাল থেকে ২০১৯ সালে পর্যন্ত কনেসেট সদস্যা ছিলেন। রাচেল আজারিয়া ইসরায়েলের তিউনিসিয়ান-ইহুদি অভিবাসী আজারিয়া ও আমেরিকান ইহুদি অভিবাসী শ্যারন ফ্রিডম্যানের সন্তান হিসাবে জেরুসালেমে জন্ম গ্রহণ করেন। তিনি মোশভ বিট গামলিয়েলে বড় হয়েছেন এবং জাতীয় ধর্মীয় বিদ্যালয় ব্যবস্থায় শিক্ষিত হয়েছেন।[তথ্যসূত্র প্রয়োজন] ইসরায়েল প্রতিরক্ষা বাহিনীতে চাকরি করার পর, জেরুসালেমের হিব্রু বিশ্ববিদ্যালয়ে পড়াশোনা করেন, যেখানে তিনি মনোবিজ্ঞানে বিএ এবং দ্বন্দ্ব নিরসনে স্নাতকোত্তর ডিগ্রি অর্জন করেন। তিনি সামারিয়ায় প্রথম ইসরায়েলি বসতির প্রতিষ্ঠাতাদের আত্ম-উপলব্ধির উপর তার মাস্টার থিসিসের জন্য তামি স্টেইনমেৎজ পুরস্কার জিতেছিলেন।[তথ্যসূত্র প্রয়োজন] তিনি হিব্রু বিশ্ববিদ্যালয়ের বিতর্ক দলের সদস্য ছিলেন, ইউরোপীয় ও বিশ্ব চ্যাম্পিয়নশিপের বিতর্কে অংশগ্রহণ করেছিলেন। তিনি শালম হার্টম্যান ইনস্টিটিউটের তরুণ জাতীয় ধর্মীয় নেতৃত্ব কর্মসূচিতে ২০০১ সাল থেকে ২০০৩ সাল পর্যন্ত অংশগ্রহণ করেছিলেন। তিনি ইংরেজিতে সাবলীল। রাচেল তালমুদ শিক্ষক ইলিয়াশিভের সাথে বিবাহিত এবং তাদের চার সন্তান রয়েছে এবং জেরুসালেমে বসবাস করে। কনেসেটে প্রবেশের আগে তিনি মার্কিন নাগরিকত্ব পেয়েছিলেন, তাকে এমকে হওয়ার শর্ত হিসাবে এটি ছেড়ে দিতে হয়েছিল। রাচেল ১৯৯৮ সাল থেকে পরিবেশগত সক্রিয়তায় নিযুক্ত রয়েছে। তিনি ইসরায়েলের সবচেয়ে বড় স্বেচ্ছাসেবী পরিবেশবাদী সংগঠন বোর্ড অব গ্রিন কোর্সের সদস্য হিসেবে কাজ করেন। তিনি ইসরায়েলের জাতীয় স্বাস্থ্য ঝুড়ি, আশকেলন কয়লা প্লান্ট এবং সরকারি অর্থনৈতিক পরিকল্পনার সামাজিক প্রভাব সম্পর্কিত বিষয়গুলিতেও জড়িত ছিলেন।[তথ্যসূত্র প্রয়োজন] রাচেল ২০০৪-২০০৭ সাল পর্যন্ত মাভোই সাতুমের পরিচালক ছিলেন। এটি একটি অলাভজনক সংস্থা, যা ইহুদি মহিলাদের সহায়তা করে, যারা তাদের স্বামীদের দ্বারা ধর্মীয়ভাবে গৃহীত বিবাহ বিচ্ছেদ অস্বীকার করেছে। তার নেতৃত্বে, সংস্থার কাছ থেকে সহায়তা প্রাপ্ত মহিলাদের সংখ্যা তিনগুণ বেড়ে যায় এবং মাভোই সাতুম ইসরায়েলে এই ক্ষেত্রে প্রধান ত্তকালতি সংস্থা হিসাবে স্বীকৃতি লাভ করে। তিনি ২০০৮ সালে প্রতিষ্ঠিত ইয়েরুশালিম রাজনৈতিক দলের প্রতিষ্ঠাতা সদস্য ছিলেন এবং ২০১৫ সালে কনেসেটে নির্বাচিত না হওয়া পর্যন্ত দলটির সভাপতি হিসেবে দায়িত্ব পালন করেছিলেন। "Knesset Member, Rachel Azaria"। knesset.gov.il। সংগ্রহের তারিখ ২০১৮-০৯-০৩।  dan pine (২৫ মে ২০১২)। "S.F. visit gives Israeli councilwoman fuel for her fight"। jweekly.com। সংগ্রহের তারিখ ১৯ জানুয়ারি ২০১৫।  "Rachel Azaria to Serve as Deputy Mayor of Jerusalem - Latest News Briefs - Arutz Sheva"। Arutz Sheva। সংগ্রহের তারিখ ১৯ জানুয়ারি ২০১৫।  "The Secret of Rachel Azaria and Bnai Jeshurun"। Makom Israel। ১৩ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৫।  "Ousted Jerusalem councilwoman: Israel surrendering to extremists"। Haaretz.com। ৬ নভেম্বর ২০১১। সংগ্রহের তারিখ ১৯ জানুয়ারি ২০১৫।  "Jerusalem city council member fired after opposing gender segregation"। Haaretz.com। ২১ অক্টোবর ২০১১। সংগ্রহের তারিখ ১৯ জানুয়ারি ২০১৫।  "Rachel Azaria joins Kahlon's Kulanu party - The Times of Israel"। The Times of Israel। সংগ্রহের তারিখ ১৯ জানুয়ারি ২০১৫।  "Want to get something done in Jerusalem? Ask a 9-month pregnant mother of three"। The Times of Israel। সংগ্রহের তারিখ ১৯ জানুয়ারি ২০১৫।  "Limmud Baltimore » A diverse Jewish community » Rachel Azaria"। limmudbaltimore.com। ৭ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৫।  "Candidates"। yerushalmim.org.il। ৩ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৫।  Harkov, Lahav (১৩ এপ্রিল ২০১৫)। "Meet the new MK: Rachel Azaria"। The Jerusalem Post। সংগ্রহের তারিখ ৩ সেপ্টেম্বর ২০১৮।  Barak, Naama (২৬ এপ্রিল ২০১৫)। "Meet the new Deputy Mayor"। The Jerusalem Post। সংগ্রহের তারিখ ৩ সেপ্টেম্বর ২০১৮।  রাচেল আজারিয়া on the Knesset website